
Ministru kabineta rīkojums Nr. 574
Rīgā 2025. gada 16. septembrī (prot. Nr. 37 7. §)
Par ilgtermiņa saistību maksimāli pieļaujamā apjoma palielinājumu
· 1. Pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 60. pantu, atļaut Ekonomikas ministrijai uzņemties papildu valsts budžeta ilgtermiņa saistības valsts budžeta programmā 28.00.00 "Ārējās ekonomiskās politikas ieviešana" ilgtermiņa saistību pasākumam "Valsts budžeta līdzfinansējums dižpasākumu organizēšanai un ārvalstu filmu uzņemšanai Latvijā" 2026. gadā 1 841 809 euro apmērā, lai nodrošinātu valsts budžeta līdzfinansējumu ārvalstu filmu uzņemšanai Latvijā.
· 2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minētā ilgtermiņa saistību maksimāli pieļaujamā apjoma palielinājumu.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētā valsts budžeta ilgtermiņa saistību maksimāli pieļaujamā apjoma palielinājumu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, Finanšu ministrijai likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas procesā palielināt Ekonomikas ministrijas budžeta programmā 28.00.00 "Ārējās ekonomiskās politikas ieviešana" 2026. gadam dotāciju no vispārējiem ieņēmumiem un attiecīgi izdevumus ilgtermiņa saistību pasākumam "Valsts budžeta līdzfinansējums dižpasākumu organizēšanai un ārvalstu filmu uzņemšanai Latvijā".

